**Emlékeztető**

**az ISZE elnökségi üléséről**

**Helyszín: ISZE iroda**

**Dátum: 2015.02.26. 16 óra**  
  
**A tervezett napirendi pontok:**

1. Az ISZE új képzései (OFI-val fejlesztett)
2. Versenyek, pályázatok helyzete
3. Kód Napja program 2014/2015. tanévben
4. Együttműködések: Videotanár.hu, Microsoft, NIIFI
5. Szakmai anyagok véleményezése – NFM kérésére
6. Rendkívüli közgyűlés összehívása az Alapszabály módosítás miatt

**Jelen vannak:**

Fülöp Márta Marianna (elnök)

Bánhidi Sándorné (főtitkár)

Lakosné Makár Erika (alelnök)

Neubauer József (alelnök)

**Napirendi pontok és döntések:**

1. **Tájékoztató** az ISZE új képzéseiről/OFI-val fejlesztett  **(Dr. Bánhidi Sándorné)**

Beszámoló: az ISZE által kifejlesztett és Oktatáskutató Fejlesztő Intézet által akkreditált blended továbbképzés:

Középiskolai informatikatanárok felkészítés az IKT koordinátor szerepre (30 órás)

Általános iskolai informatikatanárok szakmai megújító tantárgyi továbbképzése (30 órás)

2014. július-november között került fejlesztésre 8 informatika tanár által, Szécsiné Festő-Hegedűs Margit és Bánné Mészáros Anikó irányításával

Határozatot nem igényelt.

1. **Versenyek, pályázatok helyzete (Fülöp Márta Marianna, Bánhidi Sándorné)**

**Beszámoló:** a Dusza Árpád Programozói Emlékverseny döntője febr. 21-én Miskolcon sikeresen lezajlott, 9 csapat vett részt. A versenyt díjakkal támogatta a Videotanar.hu Kft, és a Microsoft Magyarország Kft.

A Kozma László Verseny minden korcsoportjában a kiírásnak megfelelően folyik a munka.

AZ NTP pályázatra 6 db érvényes pályázatot nyújtottunk be. Eredményhirdetés 2015. március 23-án várható.

A MATEHETSZ-nél lenyert SNI Minipilot-ban egy jó gyakorlatunkat 2015. febr. 27-28-án 12 fő tanár számára 4 oktatónk mutatja be.

Megkezdődött az Alapítvány által nyert OPER 8474 pályázat megvalósítása.

1. **Kódnapja 2014/2015. tanévben is (Lakosné Makár Erika)**

Beszámoló:

Az előző tanévben sikeresen lezajlott az ISZE Tehetségpont Kódnapja programja.

A program felhívását országosan hirdettük: <http://tehetseg.hu/alkotonap/kod-napja>

A programot 2014/2015. tanévben is meghirdettük.

Elnökségi határozat:

A KódNapja tehetségprogramra fogadjuk a határon túli magyar nyelvű iskolák tanulóinak jelentkezését is. (Konkrét megkeresés Erdélyből érkezett)

1. **Együttműködések, (Bánhidi Sándorné)**

Beszámoló:

Videotanár.hu, Microsoft, NIIFI munkamegbeszélések törtétek.

Az előbbi kettő díjakkal támogatta a Dusza Versenyt. A Microsoft anyagi támogatást is nyújt.

A NIIFI meghívása alapján részt veszünk a Networkshop Konferencián Sárospatakon március 30-ápr. 2. között. Két tagunk tart előadást: Tauber Norbert „Videokonferencia az NIIF Multimédia-Pilot Programjában” címmel, a tavalyi Kozma László Verseny közvetítéséről; Stókáné Palkó Mária „Az ISZE munkája a TÁMOP 2.1.2-ben” címmel.

Elnökségi határozat: az előadásokhoz szolgáltassunk tényadatokat, és az elnökség nevében Bánhidi Sándorné koordinálja a tevékenységet

1. **Szakmai anyagok véleményezése – NFM kérésére** Az NFM stratégiai felelősének kérésére véleményeztük a „Szakmai álláspont a köznevelési informatikaoktatással és a kerettantervekkel kapcsolatban” c. szakmai anyagot. (Részvett: Dr. Kőrös Andrásné, Fülöp Márta, Neubauer József, Lakosné Makár Erika. Az összefoglalót Bánhidi Sándorné készítette)
2. **Rendkívüli közgyűlés összehívása az Alapszabály módosítás miatt (Bánhidi Sándorné)**

A 2014. május 30-án az OBH-hoz benyújtott közhasznúság megtartására irányuló kérésünket csak az Alapszabály Civil tv-nek, valamint Ptk-nak való maradéktalan megfeleltetése után kérhetjük újra. Ezért az Alapszabály átdolgozását ügyvédre bíztuk, és az általa elkészített módosításokat, közgyűlésnek kell jóváhagynia. Ezért szükséges 2015. március 12-én rendkívüli közgyűlés összehívása.

Határozat**:** az Elnök a rendkívüli közgyűlést 2015.03.12-ére összehívja. A meghívókat a főtitkár küldi ki.

Határozatok hozása: 1-6. napirendi pontoknál meghatározottan hoztunk határozatokat.

Felelős a napirend előadója.

Egyebek:

* Az engedélyezési eljárásra benyújtott **interaktív tábla** és az **elektronikus aláírás** programokat a NSZFH engedélyezte, így az ISZE az akkreditáció megszűnése után engedéllyel rendelkező felnőttképzési intézmény lett. Száma: E-001020/2015
* Az Educatio Nkht az ISZE képzéseit is hirdeti a TÁMOP 3.1.5 központi képzések között, valamint a TIOP 1.1.1/12-ben egyik tanfolyamunkat az elfogadható tanfolyamok között. Az információt az iskolákon keresztül tudtuk meg, ezért kérjünk tájékoztatást arról, hogy hogyan lehet az ISZE indítója az általa kifejlesztett tanfolyamoknak.

Az emlékeztetőt vezette: Bánhidi Sándorné főtitkár